GPI วิ่งฉิว 6% หลังร่วง 6 วันติด คาดปี 61 กำไรโต หลังรับงานพิมพ์เพิ่ม-ธุรกิจยานยนต์ฟื้น
GPI วิ่งฉิว 6% หลังร่วง 6 วันติด คาดปี 61 กำไรโต หลังรับงานพิมพ์เพิ่ม-ธุรกิจยานยนต์ฟื้น โดยล่าสุด ณ เวลา 15.30 น. อยู่ที่ 2.96 บาท บวก 0.16 บาท หรือ 5.71% สูงสุดที่ 3.02 บาท ต่ำสุดที่ 2.86 บาท ด้วยมูลค่าซื้อขาย 28.44 ล้านบาท
26 ธ.ค. 2560

ผู้สื่อข่าวรายงานว่า ราคาหุ้นบริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ล่าสุด ณ เวลา 15.30 น. อยู่ที่ 2.96 บาท บวก 0.16 บาท หรือ 5.71% สูงสุดที่ 3.02 บาท ต่ำสุดที่ 2.86 บาท ด้วยมูลค่าซื้อขาย 28.44 ล้านบาท ขณะที่ดัชนีตลาดหุ้นไทยโดยรวมบวก 0.21%

ทั้งนี้ ราคาหุ้น GPI ปรับตัวขึ้นหลังจากปรับตัวลงมา 6 วันต่อเนื่อง นับตั้งแต่อยู่ที่ระดับ 3.16 บาท เมื่อวันที่ 18 ธ.ค.60
ด้าน บล.เออีซี ระบุในบทวิเคราะห์ (26 ธ.ค.) แนะนำ “ซื้อ” GPI ราคาเป้าหมาย 4.70 บาท โดยปี 60 คาดกำไรโต 13.7% จากปีก่อน จากความนิยมที่มากขึ้นในกิจกรรมแข่งขันเครื่องบิน “Air Race 1” พร้อมกับออเดอร์ที่เพิ่มขึ้นในธุรกิจรับจ้างพิมพ์ส่วนปี 61 คาดโตต่อ 17.4% จากปีก่อน จากรับงานพิมพ์พิเศษเพิ่มขึ้นและแนวโน้มธุรกิจยานยนต์ที่ฟื้นตัวคาดทำให้บริษัทมีโอกาสปรับขึ้นค่าเช่าพื้นที่จัดแสดงสินค้า + Upside 68%
 